Vittoria Colonna
Store norske leksikon,Språk og litteratur,Litteratur i verden,Europa,Italias litteratur,Italias litteratur på 1500-tallet
Vittoria Colonna var en italiensk dikter. Hun var nært knyttet til tidens lærde, kunstnere og diktere, som f.eks. Michelangelo og Ariosto, og var ivrig interessert i en reform av den katolske kirke.
Colonnas religiøse følelser kommer til uttrykk i hennes sonetter, som ble publisert i 1538 og er skrevet i Petrarca-skolens stil. 19 år gammel giftet hun seg med Ferrante d'Avalos, marki av Pescara, som hun elsket høyt. Da han døde, gikk hun i kloster og viet sin diktning til hans minne. Kristen Gundelach har oversatt en sonett av henne i Fra Dante til d'Annunzio (1943). Les mer i Store norske leksikon Italias litteratur lyrikk renessansen